Helstu flugvéla- og hreyflaframleiðandur heims vinna að því að hanna vélar sem ekki nota jarðefnaeldsneyti eða blendingavélar. Flugskóli Reykjavíkur á að fá rafmagnsvélar afhentar innan þriggja ára og Icelandair ætlar að nota vetni í innanlandsflugi frá árinu 2025.
Orkuskipti í flugi eru nær en marga grunar og helstu flugvélaframleiðendur heims eru komnir vel á veg með að þróa nýja hreyfla sem ekki nota jarðefnaeldsneyti. Þetta kemur fram í drögum að aðgerðaáætlun um orkuskipti í flugi.
Alþjóðaflug ber ábyrgð á tveimur prósentum allrar losunar af mannavöldum og Ísland ætlar að taka þátt í vinnu alþjóðaflugmálastofnunarinnar til að draga úr losun frá flugi. Áætlað er að millilandaflug um Ísland eigi eftir að aukast en óvissan er meiri um innanlandsflug. Flugöryggisstofnun Evrópu býst við að millilandaflug aukist um 40% til 2040 en það er einmitt árið sem Ísland ætar að vera kolefnishlutlaust, og óháð jarðefnaeldsneyti tíu árum síðar.
Það er því ljóst að finna þarf aðra orkugjafa fyrir flugvélar og byggja upp innviði fyrir orkuskipti í flugi.
Í samráðsgátt má finna drög að stefnu og aðgerðaáætlun. Þar segir að fyrirtækin Roll Royce, Aribus og Simens hafi þróað blendingsflugvél þar sem einum af fjórum hreyflum flugvélarinnar BEA 146, frá British Aerospace var skipt út fyrir rafmagnshreyfil og stefnt að því að skipta öðrum út í náinni framtíð. Þá ætlar Boeing fyrir árið 2030 að þróa flugvél sem flýgur alfarið á sjálfbæru eldsneyti.
Nýsköpunarfyrirtækið Hearts Aerosspace ætlar að koma 19 sæta rafmagnsflugvél í loftið árið 2026. Hún ætti að geta flogið 400 kílómetra og nýtast í innanlandsflugi í Svíþjóð. Icelandair hefur skrifað undir viljayfirlýsingu um kaup eða leigu á slíkri vél. Þá hefur fyrirtækið einnig skrifað undir viljayfirlýsingu við Universal Hydrogen um að breyta Dash 300, minni innanlandsflugvélum fyrirtækisins, þannig að þær gangi fyrir vetni árið 2025. Vélarnar bera nú 56 farþega en eftir breytingu þyrfti að fækka farþegum um átta og þá ættu þær að draga 750 til þúsund kílómetra. Þá hefur flugskóli Reykjavíkur keypt þrjár e-Flyer kennsluvélar frá Bye Aerospace knúnar rafmagni. Þær eiga að geta flogið í fjórar klukkustundir og eiga að afhendast eftir innan þriggja ára. Fram kemur í aðgerðaáætluninni að einnig sé talsverð þróun á nýju flugvélaeldsneyti öðru en vetni, bæði lífdísil og steinolíu úr vetni og kolefni

Helstu flugvéla- og hreyflaframleiðandur heims vinna að því að hanna vélar sem ekki nota jarðefnaeldsneyti eða blendingavélar. Flugvélaframleiðendur reyna nú að hann umhverfisvænni flugvélar. Flugskóli Reykjavíkur fær rafmagnsvélar afhentar innan þriggja ára og Icelandair ætlar að nota vetni í innanlandsflugi frá árinu 2025. 